钦定古今图书集成/明伦汇编/氏族典/第079卷 > 吴扬
## 钦定古今图书集成/明伦汇编/氏族典/第079卷 > 吴扬

按《浙江通志》：“扬，字仲修，少负大志，好骑射。至正间，郡
监廉其才，会睦溪盗犯仙居，遂陞扬州同知。部兵逆
战于罗汉潭，挫其锋。有乡民阴为贼导，凌晨潜掩其
后，扬格𩰚，大创而死。帅府伯颜不庄举其长子煴袭
职。煴与弟焘、炘泣涕誓师，趋捣贼巢，获其渠魁并向
导者，剖肝以祭之。朝嘉其父子忠孝，命庙祀仲修于”
邑南，并官焘、《炘》云。